El comerç de Burjassot celebra el Dia de la Mare amb el sorteig de dos entrades per al concert “CandleLight Tribut a Coldplay”
2025-07-24

Comprar en el comerç associat de Burjassot té premi. Amb motiu del Dia de la Mare, el pròxim 5 de maig, l’Associació de Comerç i Servicis i Empresaris de Burjassot ha llançat una nova campanya de dinamització del comerç local.

Totes aquelles compres o serveis rebuts en qualsevol dels comerços associats entraran en el sorteig de dos entrades per al concert “CandleLight Tribut a Coldplay”, el qual tindrà lloc a l’Església dels Jesuïtes de València, el pròxim 11 de maig.

Participar en el sorteig és molt senzill: les persones interessades hauran de fer una compra o rebre un servici en qualsevol dels comerços de Burjassot associats entre els dies 22 d’abril i 4 de maig de 2024, tots dos inclosos. A continuació, hauran d’enviar una foto del tiquet de compra juntament amb el seu nom, cognoms, DNI i un número de telèfon al WhatsApp del número habilitat per l’associació, el 644 55 62 88. Així mateix, els tiquets de compra també podran ser depositats en la bústia de la seu de l’associació, situada en la Carretera de Llíria 31-1.

La guanyadora o el guanyador serà anunciat el 6 de maig de 2024 a través de les xarxes socials oficials de l’associació.